babord
Store norske leksikon,Teknologi og industri,Transport,Sjøfart og skipsindustri,Skipstekniske og nautiske begrep,Skipstekniske begrep
Babord er det nautiske begrepet for venstre, med utgangspunkt i et fartøy sett aktenfra (bakfra). Babord symboliseres med fargen rød, og et fartøy har derfor rød lanterne på babord side.
Babord er motsatt av styrbord, som er fartøyets høyre side, og som symboliseres med fargen grønn. Styrbord og babord referer altså alltid til en side med utgangspunkt i et fartøy, ikke med utgangspunkt i hvilken retning man ser. Begrepene brukes også ombord på luftfartøy Etymologi Ordet babord kommer av bakbord, og viser til bordet som styrmannen (eller høvedsmannen) hadde bak ryggen da han satt og styrte. Styreåren var anbrakt på motsatt side, og var derfor styre-bordet – altså styrbord.Ordet er fellesgermansk, og det norrøne bakborð har gitt opphav til det engelske backboard. Men i motsetning til mange andre europeiske språk benytter engelsk et annet ord for venstre skipsside, nemlig port. Dette viser til at man la denne siden av fartøyet inn til kai (havn), da styrebordet var på den andre siden. På fransk eksisterer både bâbord og port. Bruk i begreper babord baug, venstre side av baugen, av forskipet, sett aktenfra.  babord låring, venstre side av akterskipet sett aktenfra.  babord ror, det at roret ligger eller legges slik at fartøyet svinger til babord når det går forover.  hardt babord, roret svingt helt over til babord.  ligge for babord halser, ligge slik at vinden kommer inn fra babord side, det vil si at halsene (på fullriggere) er fast på babord side. Les mer i Store norske leksikon seiling seilbåt skip båt navigasjon